projecte-aina/catalan_government_crawling huggingface dataset:
"Vivir en el campo" és una revista bimestral de decoració, enfocada a la rehabilitació i decoració d'immobles rústics.
És una de les noves publicacions subscrites per l'hemeroteca aquest any.
Inclou informació i reportatges de qualitat sobre habitatges en un entorn rural decorades segons les tradicions locals.
Idees pràctiques per a viure al camp pensades per als que aprecien l'autenticitat en decoració (segons paraules en la seva editorial).
Conté idees molt actuals per decorar cases d'estic rústic.
Inclou reportatges de cases, "shoppings" que mostren les últimes tendències al mercat, un dossier especial sobre un àmbit concret de decoració i informes especialitzats per saber-ho tot sobre banys, cuines, etc. A part de l'interior també informen sobre l'entorn més adient a cada casa, fent especial èmfasis als jardins que més s'adeqüen al conjunt arquitectònic.
Recordeu que us podeu endur en préstec fins a 5 revistes durant 30 dies i que podeu sol·licitar-les a través del nostre formulari de préstecs amb cita prèvia.
L'autor d'aquest llibre, Mathias Malzieu, és escriptor, director de cinema i cantant.
La Biblioteca Pública de Lleida disposa d'alguns dels seus llibres com ara " L'ombra allargada de l'amor " (2016) i " Diari d'un vampir en pijama " (2016).
Algunes de les seves obres s'han vist adaptades a la versió cinematogràfica, com ara " La mecánica del corazón " (estrenada el 2013), que podeu trobar al claustre de l'Àrea infantil i juvenil de la biblioteca.
Malzieu es caracteritza per dibuixar amb les seves narracions mons poètics plens de colors, fàbules i metàfores que ens parlen de superacions personals, sentiments i emocions.
Sota el títol d'" El petó més petit ", Malzieu ens explica la història d'una relació "invisible" que serveix d'"esparadramor" a les ferides obertes del passat.
Com si jo anés buscant l'estiu sempitern sense adonar-me que el sol sortia davant dels meus nassos."...
Un dia l'amor que el va deixar retorna.
"Estava tot tan fosc que ni tan sols sabia quina direcció agafar"...."Però no t'adormis.
El desenllaç final ens sorprèn.
Llibre recomanable no només per la màgia de la narrativa sinó també per la intensitat de la història i els seus tocs d'erotisme, disfressats sota el vel de delicades metàfores, que ens desperten un pessigolleig intens, explosiu, il·limitat... i que fan esclatar els sentits en mil i una tombarelles pirotècniques.
Deixem un trosset d'aquest llibre que podeu trobar en préstec a la sala d'adults de la Biblioteca i també a l'eBiblio:..."Fer l'amor amb una noia invisible s'assemblava a una sessió d'espiritisme eròtic.
Al començament fas veure que hi creus perquè sigui emocionant, i al final fingeixes no creure en res per amansir les pors.
Imites els moviments de l'amor i t'imagines en acció.
Redescobreixes els plaers de l'alè i del tacte, com un nou instrument de carn i ossos.
No el saps tocar gaire, però és nou i això sempre és captivador."...
"I també resulta molt angoixant, perquè res no és definitiu, tot evoluciona, esclata, s'esmicola i es refà al llarg de la descoberta"...
"A força de viure massa temps amb un búnquer per comptes d'un cor, un s'acostuma a viure en la foscor...".
Trobareu aquest i altres llibres de l'autor a l' eBiblio i podeu sol·licitar en préstec els documents que tenim a la biblioteca a través del nostre formulari de préstec amb cita prèvia.
La "Conxorxa dels ximples" és Ignatius J. Reilly i un seguit de personatges caricaturescs que engrandeixen la narració.
El títol d'aquest llibre en català s'ha traduït també com "Una confabulació d'imbècils" o "Una conxorxa d'enzes", i "La conjura de los necios" en castellà.
Vesteix de manera estrafolària.
Incapaç de tractar i tocar les persones.
Amb una visió medieval del món.
I amb una postura religiosa extremista.
Misantrop, s'enfronta a un món que l'hi és aliè.
I, per tant, en construeix un de propi.
I desfogament al cinema on va a veure pel·lícules que detesta.
Un accident l'obliga a sortir del seu cau i buscar feina.
En troba, sí, d'arxivador en una oficina.
Racista fins la medul·la, s'involucra en una manifestació a favor dels negres.
N'aconsegueix una altra, aquest cop, de venedor de salsitxes.
Homòfob amb ganes, s'implica en una creuada a mercè dels homosexuals.
Però Ignatius no hi pateix gens, s'aferra al seu pilar ideològic: Boeci i La consolació de la filosofia.
L'hi dona el dret d'actuar lliurement de manera descarada i immadura.
La "Conxorxa dels ximples" de John Kennedy Toole és una sàtira de la societat nord-americana en la qual tragèdia i comèdia es donen la mà.
Podeu trobar aquest document i altres del mateix autor al catàleg Argus i el podeu sol·licitar en préstec a través del nostre formulari web.
Han Kang és una periodista i escriptora sudcoreana.
Va passar la infància a Gwanju, on va néixer l'any 1979, fins que es va traslladar a Seül amb la seva família.
Va estudiar lletres a la Universitat Yonsei i va començar a escriure per a mitjans de comunicació i a publicar els seus primers contes i relats curts.
"La Vegetariana" és una dona, la Yeonghye, aparentment dèbil i insubstancial que decideix no tornar a menjar carn a causa dels violents somnis que pateix, una dona que es vol deslligar de tot el que implica la comunitat humana, la seva violència, el canibalisme i la intolerància per tal d'arribar a ser completament vegetal.
Les conseqüències que se'n deriven d'aquesta decisió estan narrades des de tres veus ben diferents: des de la insensibilitat del marit, l'artística sensualitat del cunyat i la personalitat protectora de la germana.
A la Yeonghye només la llegim a través dels seus somnis.
De fet, quan la vaig conèixer no em va resultar gaire atractiva. [...]
Vaig casar-me amb ella justament perquè no se li veia ni cap atractiu especial ni cap defecte particular".
Trobareu en aquesta obra una novel·la colpidora i brutal, carregada d'imatges que converteixen la seva lectura en la contemplació d'una pel·lícula.
"Dreta en una parada d'autobús, a l'altra banda de la terminal de Maseok, mira la carretera mullada per la pluja.
Pel carril dret hi passen uns camions enormes fent molt de soroll.
La pluja cau amb tanta intensitat que li sembla que podria arribar a desmuntar-li el paraigua".
Han Kang va guanyar, l'any 2016, el Man Booker Internacional Prize amb "La Vegetariana".
"Actes humans" i "Blanc" són les seves últimes publicacions, tots editats per l'editorial: Rata_ tant en català com en castellà.
Podeu trobar aquesta novel·la i d'altres obres de l'autora a la Biblioteca Pública de Lleida i podeu demanar-les en préstec a través del nostre formulari web.
Portem un trau al cap. I ens l'amaguem
Perquè no vegi els traus dels altres caps
I se'ns torni, més tard, mal enyorat,
És el trau últim, el que ens converteix
" Reduccions: revista de poesia ", publica a cada número poemes inèdits d'autors catalans, dels més consolidats als més novells.
Cada número conté també assaigs, articles, comentaris i notes sobre la poesia actual o del passat, catalana o estrangera.
La revista dedica un espai molt important a la traducció de poetes estrangers, presentats sempre amb el text original i el text traduït al costat.
També publica números monogràfics i especials, com els dedicats a la poesia occitana, neerlandesa i basca, o a poetes com: Foix, Carles Riba, Josep Carner, Leopardi, Manent, Celan, Ausiàs March, Segimon Serrallonga, Maria-Mercè Marçal, Joan Maragall, Blai Bonet, Agustí Bartra, Maria Àngels Anglada, Vicent Andrés Estellés, entre altres.
Aquí no sap ningú que encara estic casada amb tu.
Només els explico una part de la història, que era estèril i que el meu marit es va casar amb un altra. (p.
L'any 2017 va ser guardonada amb el Premi The Future en la categoria d'Arts i Cultura.
La seva primera novel·la, "Queda't amb mi", ha estat rebuda amb autèntic entusiasme i ha quedat finalista del Premi de ficció Baileys Women.
"Queda't amb mi" és la història de la Yejide i l'Akin, una parella que es coneixen a la universitat i que es casa per amor a la Nigèria dels anys 80.
Esperen tenir fills i formar una família, però els fills no arriben i la família d'ell decideix intervenir amb una solució força habitual en una societat poligàmica.
La Yejide, indignada i plena de resolució i fermesa farà tot el possible per quedar-se embarassada per aconseguir fer desaparèixer la segona esposa i trencar, així, amb el seu destí de dona estèril.
Abans de casar-me, creia que l'amor ho podia tot.
Aviat vaig aprendre que no podia suportar el pes de quatre anys sense fills. (p.
Per mitjà de l'alternança de veus de la Yejide i l'Akin, descobrim què pensen i com entenen l'amor, la felicitat, la maternitat i la paternitat, com senten i afronten els seus patiments, les frustracions, la pèrdua, els enganys i les culpes.
Gràcies a l'escriptura de l'Ayòbámi Adébáyò assistim a l'evolució d'uns personatges en continu conflicte entre el poder de la tradició i el valor de la determinació.
Amb aquesta novel·la tanquem l'edició 2019/2020 del Grup de Lectura feminista "Una Habitació pròpia".
Està traduïda al català per Alexandre Gombau i publicada per Angle Editorial.
En castellà l'ha publicat l'editorial Gatopardo ediciones i traduït per Irene Oliva Luque.
El podeu trobar en català a la Sala de Préstec i en castellà a l' eBiblio aquí:
Elisa Kiseljak és un llibre de Lolita Bosch (Barcelona, 1970) escriptora catalana llicenciada en filosofia i amb un postgrau de lletres.
A part d'obres narratives per a adults també ha fet les seves incursions en la literatura infantil i juvenil, gèneres que li han atorgat diferents guardons.
L'obra que recomanem en aquesta ocasió ens parla d'Elisa, una nena violada als catorze anys per l'amic del seu pare.
A partir d'aquí Lolita Bosch descriu els sentiments que aquest fet comporta, plasma una realitat complexa de forma magistral, la desrealització que sorgeix d'aquest fet horrible i que pot arribar a confondre's amb esquizofrènia.
La nostra protagonista passa per l'amnèsia del pànic, per la por a que la tanquin i es parla a sí mateixa com si no es tractés de la seva pròpia realitat, com si l'Elisa Kiseljak fos una altra persona.
Podeu trobar aquest llibre a l'Àrea d'Adults de la biblioteca i la seva versió cinematogràfica, titulada Elisa K, a l'Àrea d'Audiovisuals i a la plataforma de préstecs digitals eBiblio.
Una vegada, quan els divs i els jinns i els gegants encara campaven per la Terra, vivia un pagès [...].
Així comença el deliciós conte que el baba de l'Abdullah i la Pari els explica la nit abans d'emprendre el viatge que els obligarà a separar-se.
Com la novel·la que l'acull en el seu primer capítol.
Khaled Hosseini, autor d' El caçador d'estels i de Mil sols esplèndids, retorna una vegada més a l'Afganistan, el seu país natal.
Ho fa amb I el ressò de les muntanyes (títol parcialment inspirat en un poema*).
L'autor fa desfilar diversos personatges pel món.
Rememora els seus orígens a través d'ells.
El text gira al voltant de la vida dels dos germans separats.
Una vida que va començar en un poble remot i dessolat de l'Afganistan.
Capítol a capítol la narració es va enriquint.
I un nou protagonista que forma part d'aquest relat que entrelliga vides magnetitzades.
Tots ells busquen sentit a les seves vides.
Cançons, entrevistes, cartes...i el conte amenitzen la història.
Què és capaç de fer una mare o un pare per l'amor al seu fill?
"I el ressò de les muntanyes" és un encisador mosaic de vides i destins entrellaçats.
*El títol " And the Mouintains Echoed " és un homenatge de l'autor a un poema de William Blake (1757-1827)
Podeu trobar aquest llibre a l'àrea d'adults de la biblioteca i també a la plataforma de continguts digitals eBiblio.
No trobareu mai aquesta frase sense la negació.
No llegireu mai que la còlera d'algú minva.
Perquè la còlera és preciosa, protegeix de la desesperació.
Així comença Els noms epicens, la novel·la número 33 de l'escriptora Amélie Nothomb, una autora prolífica que escriu un llibre a l'any des de 1992.
Nascuda al Japó, va passar la seva infantesa i l'adolescència entre la Xina i el Japó, actualment viu a París.
Els noms epicens són aquells que tant poden ser femenins com masculins i en aquesta història ell és en Claude, ella la Dominique i tots dos formen una jove família amb la seva filla Épicène.
Però, com a totes les novel·les de l'autora, la intriga, els cops amagats i els secrets acaben sortint a la llum i fan palesa la gran veritat del que "res no és el que sembla".
Frases curtes carregades de significat, diàlegs aguts per a una novel·la breu i intensa, com els perfums cars.
(...) la Dominique va descobrir que les mentides ingènues sempre tenen alguna cosa de profecia.
Venjances, crueltats, rebuigs, ressentiments i desamor...l'Amélie construeix un pervers conte de fades i ens parla de relacions familiars, dels odis parentals i dels vincles mare-filla.
Si hagués sigut una noia normal, hauria anat a udolar el seu odi al pare o a demanar explicacions a la mare.
L'Editorial Anagrama ha publicat Els noms epicens.
Podeu trobar aquesta novel·la i d'altres de l'autora a la Biblioteca Pública de Lleida.
L'autor pallarès Pep Coll publica l'obra "L'any que va caure la roca".
En aquesta novel·la l'autor recull les il·lusions i desenganys de la Transició a Malpui, població que el gener de 1975 va quedar aixafada sota una roca i on només es van salvar set joves d'entre 18 i 28 anys que havien sortit de festa fora de la població.
Aquest grup de joves, que no volen seguir la tradició familiar que els obliga a quedar-se a casa conreant les terres com a hereus, es veuen immersos en una situació de cataclisme.
El poble ha desaparegut i la seva gent ha quedat enterrada sota una immensa roca.
Els supervivents es veuen obligat a continuar i tirar endavant creant una nova societat amb una cooperativa, sense oblidar en cap moment els seus familiars morts.
La novel·la representa el testimoni de la transformació del camp agrícola i ramader i l'arribada del turisme rural, amb la seva part de component històric i una mostra de canvi generacional.
El mateix autor descriu l'obra d'aquesta manera: "Volia mostrar des de l'àmbit del camp el que va representar la Transició en les persones de la meva generació".
Podeu trobar aquesta novel·la i altres del mateix autor a l' Àrea de Col·lecció Local de la Biblioteca.
Turismo rural con hijos és una de les noves publicacions subscrites aquest any 2020.
És una revista especialitzada en viatges rurals familiars.
Conté reportatges i informació sobre cases rurals per viatjar amb la família.
Té una periodicitat anual, per tant solament es publica un número a l'any.
Degut aquesta periodicitat, l'últim número és prestable.
Els reportatges són sobre diferents províncies espanyoles, uns 15 aproximadament.
En cadascun ens informa de diferents rutes a fer i d'espais i llocs accessibles i interessants de visitar, tenint en compte a tots el membres de la família.
L'eix principal de cada reportatge és la natura.
Els parcs, rius, serres, espais verds, pobles i boscos, entre altres, són els llocs proposats per a visitar.
En les últimes pàgines hi ha un llistat d'allotjaments familiars, des d'hotels fins a càmpings
Recordeu que us podeu endur en préstec fins a 5 revistes durant 30 dies!
Normalment mirem pel·lícules durant el nostre temps lliure però el cinema, a part de ser un moment d'oci, ens pot transmetre també molts valors importants.
Per això avui us volem recomanar una petita selecció de pel·lícules plenes de missatges educatius que agradaran a tota la família.
Les trobareu totes a l'Àrea Audiovisuals, recordeu que us en podeu endur fins a 5 exemplars durant 30 dies!
El dia 1 de maig reivindiquem el moviment obrer, el dret dels treballadors i treballadores.
Aquest moviment es decidí el 1889 en homenatge als Màrtirs de Chicago, els quals van ser executats als EEUU per la Revolta de Haymarket.
Per aquest motiu hem preparat una selecció de pel·lícules relacionades amb el món laboral que podreu veure a través de la plataforma eBiblio.
Les bandes sonores són un element molt important de les pel·lícules i les sèries, ens desperten emocions, ens ajuden a preveure el que va succeint a la trama i a posar-nos en la pell del/la protagonista.
Quan sentim la música de John Williams de la pel·lícula " Tiburón " tots tenim present les imatges i de seguida la reconeixem!
El mateix ens passa amb " Psicosi "!
També ens podem sentir capaços i capaces de guanyar totes les batalles amb la banda sonora de " Gladiator " de Hans Zimmer o " L'imperi contraataca " de Star Wars de John Williams.
La pel·lícula " Origen " té també una banda sonora magnífica de Hans Zimmer.
Aquesta música ens envolta, ens colpeix i ens endinsa al món dels somnis de la pel·lícula.
" Gravity " també és un exemple de la importància de les bandes sonores.
Steven Price reflecteix perfectament el que va passant a la pel·lícula i és capaç de fer-nos sentir, als espectadors, la profunditat i la falta d'oxigen de l'espai.
Una altra obra èpica és la d'Alan Silvestri a la pel·lícula " Retorn al futur ".
A més d'una generació se'ns posa els pèls de punta quan escoltem la seva música.
I no podem deixar de recomanar les bandes sonores de " La La Land ", " El Gran Showman ", " La Vida és bella ", " E.T. ", " Blade Runner ", " El Padrino " i moltíssimes altres més!
I vosaltres, sou també d'aquells que escolteu les bandes sonores de les pel·lícules?
A l'àrea d'audiovisuals tenim moltíssimes bandes sonores que us transportaran a les pel·lícules i us permetran reviure'n totes i cada una de les seves seqüències!
Es tracta d'una pel·lícula del 2018 dirigida per Francesco Rizzi on el guió, la música i la fotografia, s'uneixen a la trama aconseguint crear un intens thriller psicològic.
El títol expressa a la perfecció la història dels personatges, que es troben confinats en un moment concret de la seva vida i senten la impotència de no poder canviar la realitat, la qual avança fredament sense tenir-los en compte.
En el transcurs del film, al més pur estil David Lynch, es mostra magistralment l'ancoratge en el temps, la veritable fòbia al pas del temps i la lluita d'ambdós protagonistes per tancar les ferides obertes.
El desenllaç final, tot i que es caracteritza per un cert regust agredolç, no deixa de ser genial.
En definitiva, una pel·lícula recomanable que podeu trobar en préstec a l' eBiblio.
El racisme, malauradament, no deixa mai de ser un tema d'actualitat.
Els fets ocorreguts aquests dies a Estats Units han ficat de manifest, altre cop, les injustícies a què estan sotmeses algunes persones, que van des de la violència a l'assassinat passant pel no respecte als drets humans ni la vida.
Les biblioteques ens posicionem per la lluita pels drets humans i per l'antiracisme i denunciem tot tipus de violència contra les persones.
La nostra recomanació d'avui va en aquesta línia: pel·lícules que ens faran reflexionar sobre el racisme i documentals per conèixer la vida de persones que han lluitat activament contra les injustícies racials.
Les trobareu a l' Àrea d'audiovisuals de la biblioteca.
El primer el trobareu a l'Àrea d'audiovisuals de la biblioteca i la resta a l' eBiblio, seguint l'enllaç.
Corria l'any 2009 quan l'editorial RBA publicà La sociedad literaria y de pastel de piel de patata de Guernsey de Mary Anne Shaffer i Annie Barrows, traduïda al castellà posteriorment per Ara Llibres.
L'obra està ambientada al Londres de la postguerra, l'any 1946, i està protanitzada per l'escriptora Juliet Ashton.
Aquesta, per una casualitat, comença a cartejar-se amb un desconegut que viu a l'illa de Guernsey.
Escriuen sobre llibres i el plaer de la lectura, però també sobre l'amistat, la vida quotidiana i l'impacte de la recent ocupació alemanya a les seves vides.
Captivada per totes les històries que reb a les cartes decideix visitar-lo.
Traduïda a 26 llengües i amb més de 2 milions d'exemplars venuts només als Estats Units, aquesta novel·la és més que un autèntic fenomen de vendes mundial.
Es tracta d'una novel·la divertida i profundament humana, un homenatge als bons llibres i a les bones persones, capaç d'aixecar els ànims fins i tot als més cínics.
Amb la recent sortida al mercat de la versió cinematogràfica dirigida per Mike Newell l'editorial Salamandra l'ha reeditat i des de biblioteca aprofitem per recomanar-vos tant la novel·la com la seva adaptació al cinema.
Ambdós documents els podreu trobar als nostres prestatges, esperem que en gaudiu!
La novel·la negra porta molt temps com a gènere destacat dins del món literari, però no hi ha dubte que durant els últims anys està vivint un gran procés d'expansió.
Avui parlarem del cas concret de la novel·la negra dels països nòrdics, amb escriptors d'èxit com Stieg Larsson, Jo Nesbo, Henning Mankell, Arnaldur Indridason o Camilla Läckberg.
De la mà d'aquesta última autora us portem la nostra recomanació d'avui, una col·lecció de 6 pel·lícules que es titula Los crímenes de Fjällbacka, on es recreen l'univers criminal i els protagonistes de les novel·les d'aquesta escriptora sueca.
Els títols que conté la col·lecció són els següents: El mar da, el mar quita; El jinete de la costa; La maldición de Lucía; Amigos hasta la muerte; Según el cristal con el que se mire i Las huellas imborrables.
Les trobareu a l'àrea audiovisual, esperem que us agradin!
David Oistrakh (Odesa, 30 de setembre de 1908 – Amsterdam, 24 d'octubre de 1974) va ser un violinista rus considerat un dels de major prestigi del segle XX.
Després del seu pas pel Conservatori i el seu debut en solitari, la seva carrera no va tenir fre sinó per la protecció de la Unió Soviètica vers els seus ciutadans.
Durant la guerra contra Alemanya tocà a primera línia del front per animar els soldats, i també és destacable el seu currículum com a pedagog.
Les seves gravacions i interpretacions dels concerts de violí de Shostakovick i Prókofiev són molt conegudes, però també interpretava concerts clàssics.
És una col·lecció de 10 cd's de concerts de violí de diferents compositors interpretats per aquest genial violinista.
Hi podreu trobar obres de Mendelssohn, Ravel, Sibelius, Bartók, Tchaikovsky, etc.
Trobareu aquesta col·lecció a l' Àrea d'Audiovisuals i altres interpretacions de David Oistrakh a la biblioteca digital eBiblio.
No hi ha dubte que la gastronomia està de moda: realities televisius, blogs de cuina, expositors destacats a les llibreries i multitud de fires gastronòmiques arreu del territori.
Aprofitant aquest interès avui us recomanem el cinema més deliciós, aquell que gira entorn la cuina, els cuiners i la passió gastronòmica.
Tot seguit teniu una selecció de pel·lícules que trobareu a l' àrea audiovisual:
Recordeu que podeu agafar 5 dvd durant 30 dies!
Després de mirar sèries com Game of Thrones o Breaking Bad, entre d'altres... us recomanem aquestes!
És una sèrie creada pel director Jenji Kohan, basada en el llibre autobiogràfic de Piper Kerman.
Taylor Schilling fa el paper de Piper Chapman, una dona de Connecticut amb una vida estable a punt de casar-se és detinguda per un delicte relacionat amb drogues, comès 10 anys abans, juntament amb la seva ex amant Alex Vause (Laura Prepon).
Aquesta sèrie que es mou entre el drama i la comèdia tracta temes com el sistema penitenciari nord-americà, el lesbianisme, la repressió sexual o la corrupció policial, entre d'altres.
Sèrie creada pel director Kurt Sutter.
Tracta la història de la vida del club de motoristes S.A.M.C.R.O (Sons of Anarchy Motocycle Club, Redwood Original).
Aquests operen il·legalment a la ciutat fictícia de Charming (California).
El protagonista, Jackson "Jax" Teller (Charlie Hunnam), és el vicepresident del club i al llarg de la trama es qüestionarà quins valors i ètica és la correcta per la seva banda i per ell.
I si us ha agradat aquesta gran sèrie, no us podem deixar de recomanar Mayans M.C.!
La trama es desenvolupa al mateix univers fictici de Sons of Anarchy.
Pròximament la podreu agafar en préstec a la biblioteca.
És una sèrie molt realista on el fil conductor és el tràfic de drogues.
És una sèrie ambientada a Baltimore, Maryland.
Creada i produïda per l'escriptor i periodista David Simon, s'ha basat en la seva experiència a la secció de successos del The Baltimore Sun.
Tractada des del punt de vista de la policia, veurem un món on la distinció entre el bé i el mal, i el delicte i el càstig són difícils de diferenciar.
A l' Àrea Audiovisuals trobareu totes aquestes sèries i més!
Passa per la sala i pregunta, hi tenim una secció dedicada!